**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՎԱՀԱԳՆ ԹՈՒՄԱՍՅԱՆԻ ԱՆՎԱՆ ՄԱՐԶԱՀԱՄԱԼԻՐԸ ՎԱՐՁԱԿԱԼՈՒԹՅԱՄԲ ՏՐԱՄԱԴՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետի համաձայն, Հայաստանի Հանրապետության Կոտայքի մարզի Աբովյան համայնքի և «Հայաստանի ֆուտբոլի ֆեդերացիա» հասարակական կազմակերպության միջև 2020 թվականի օգոստոսի 28-ին կնքված անշարժ գույքի անհատույց օգտագործման պայմանագրի 2.3.3-րդ կետին համապատասխան։

 «Աբովյանի Ակադեմիա» ֆուտբոլային հասարակական կազմակերպությունը ծրագրել է Աբովյան քաղաքի Նաիրյան փողոցի թիվ 3 հասցեում գտնվող Վահագն Թումասյանի անվան մարզահամալիրը 12 տարով վարձակալել։ Ծրագրով նախատեսվում է իրականացնել մարզահամալիրի պահպանման ծախսերը, որն ընդգրկելու է մարզահամալիրի երկու դաշտերի խոտածածկի պահպանման աշխատանքները, շենք շինությունների ընթացիկ սպասարկման աշխատանքները։ «Աբովյանի Ակադեմիա» ֆուտբոլային հասարակական կազմակերպությունը պարտավորվում է ստեղծել ֆուտբոլային խմբակներ, որոնցում կմարզվեն մինչև 400 երեխա։ «Աբովյանի Ակադեմիա» ֆուտբոլային հասարակական կազմակերպության հեռահար նպատակն է հետագայում ֆուտբոլային խմբակներում մարզվող սաների հենքով ստեղծել Հայաստանի առաջնությանը մասնակցող ֆուտբոլային ակումբ։ Ծրագրի իրականացման շրջանակներում նախատեսվում է կատարել տարեկան 30 միլիոն դրամի ներդրում։ Ծրագրի իրականացման արդյունքում համայնքը կունենա ֆուտբոլային ակումբ, ամբողջական համակարգով՝ մանկապատանեկան թիմեր, մարզիչներ, սպասարկման անձնակազմ, իսկ հետագայում նաև պրոֆեսիոնալ թիմ։ Մարզադաշտում կանցկացվեն ՀՖՖ կողմից կազմակերպվող տարբեր մարզական միջոցառումներ։

 «Աբովյան համայնքի Վահագն Թումասյանի անվան մարզահամալիրը վարձակալությամբ տրամադրելու համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**